Беседа:Баба Вида

message: Този средновековен обект е замък, а не крепост. В самото начало на статията дори е поставен отделен шаблон, който изриччно уточнява, че не бива да се бърка с Видинската крепост, която е отделен обект и се нарича "Калето". Думите "замък" и "крепост" имат различно значение. В съответната статия за понятието "замък" е обяснено много подробно какво означава замък. Крепостта опасва цял град или големи части от град. Замъкът е резиденцията на съответния владетел или друг благородник (мястото, където те живеят и управляват, един вид "къщата на владетеля/благородника" - опростено представено). Замъците често притежават някои от характеристиките, които крепостите имат, например, че имат защитни функции, но замъкът не е крепост. Замъкът може да е обграден от крепост и тогава може да има ролята на цитадела към крепостта. Тогава думата "цитадела" е синоним на "замък". Така е в случая с Видин, където средновековният замък е и цитадела на крепостта "Калето". Видинският замък не бива да се бърка или смесва не само с "Калето", което е крепост от края на 17-ти и началото на 18-ти век - опасва Стария град на Видин, който днес съвпада с едноименния жилищен квартал "Калето". Видинският средновековен замък не бива да се бърка и смесва и със средновековната крепост на Видин, която също е опасвала града по подобие на опасването му от крепостта "Калето". Крепостта "Калето" е постреоена в немалка степен върху основите на средновековната крепост на Видин. Но и средновековната крепост, и крепостта "Калето" са отделни и различни обекти от средновековния Видински замък. Те опасват много по-голяма площ - опасват както самия замък, така и целия тогавашен град (което е центърът на съвременния град). 
Има много подробности, но най-важното е, че трябва да се прави разлика и разграничение между понятията "замък" и "крепост". Това не са синоними. 
Особено важно е това разграничение да се прави, когато става дума за средновековния Видински замък, защото в град Видин има едновременно както средновековен замък, така и отделна крепост (която е цяла крепостна система - "Калето"), а освен това има и антична римска крепост. Хронологически Видин има три крепости (от три отделни исторически периода), които в немалка степен се изграждат една върху друга. Първа и най-стара (от известното досега) е Античната Римска Бонония от 1-2-ри век от Новата ера. След това върху части от нея през средновековието е построена средновеовната крепост на Видин (понеже е опасвала града, градът е бил град-крепост, затова се е наричала крепостта "Бъдин" или "Бдин"). След това в края на 17-ти век върху основоте на среднвековната крепост е построена крепостната система "Калето", която обаче по мащаб (големина на обградената площ, дължина на стените и т.н.) е била значително по-голяма от средновековната крепост, върху част от основите на която лежи. 
А пък среновековният Видински замък си е отделно от тези три наследяващи се и в някаква степен интерирани една върху друга крепости. Средновековният замък също лежи върху част от Античната Римска Бонония, но си е отделен обект от средновековната крепост и от крепостта "Калето". 
Иначе самите изброени крепости лежат една върху друга само в определени свои части (части от града), докато на други места не се припокриват. 
Замъкът обаче е ясно разграничен от всяка от крепостите на Видин. 
Ето защо е необходимо тази статия да бъде редактирана по начина, по който го направих преди да бъде обърната редакцията ми (с сдруги думи искам да върна редакцията си, с която подобрих статията). А също и други статии, където се прави подобно смесване на значенията на понятията "замък" и "крепост". 
Започвам тази дискусия тук, защото темата е важна. В англисйките статии не съм срещал такова смесване на понятивята и грешнна употреба. Bononia1 (беседа) 15:24, 20 март 2024 (UTC)
thread_title:  Некоректно използване на понятието "крепост" и смесване на значението на понятията "крепост" и "замък"